PRIN:กำไรสุทธิปีนี้-ปีหน้าโตโดดเด่นชู P/E-P/BVต่ำ แนะซื้อเป้า 1.82 บ.
PRIN:กำไรสุทธิปีนี้-ปีหน้าโตโดดเด่น คงคำแนะนำ ซื้อ ราคาหุ้นถือว่าถูก P/E และ P/BV ปี 60 เพียง 6.2 และ 0.4 เท่า ตามลำดับ ราคาพื้นฐานที่ 1.82 บาท ประเมินด้วย P/E ปี 60 ที่ 8 เท่า ราคาปิดมีส่วนเพิ่มอีก 30% ผนวกกับปันผลปี 60 อัตราผลตอบแทน 6.5%
7 ก.ย. 2559

บล.ดีบีเอส วิคเคอร์ส ระบุในบทวิเคราะห์วันนี้(7 ก.ย.) ว่า บริษัท ปริญสิริ จำกัด (มหาชน) หรือ PRIN กำไรสุทธิครึ่งปีแรก เป็น 117 ล้านบาท ฟื้นตัวเทียบช่วงเดียวกันของปีก่อน ที่เป็นขาดทุน 38 ล้านบาท และสูงเป็น 97% จากประมาณการเดิม
รายการที่ปรับให้ดีขึ้นคือ ค่าใช้จ่ายขาย-บริหารเทียบรายได้ปีนี้และปีหน้าลดลงเป็น 18.3%/17.8% เทียบกับเดิมที่ 23.2% บริษัทใช้กลยุทธ์การประหยัดค่าใช้จ่ายด้านการตลาดแล้วเปลี่ยนมาเป็นลดราคาบ้าน เพื่อทำให้ยอดขายดีขึ้น
อัตรากำไรสุทธิ (Net Margin) ขยับเพิ่มเป็น 7.9% สำหรับปีนี้และ 8.7% สำหรับปีหน้าเทียบกับปี 58 ที่เพียง 2.5% ยังผลให้อัตราเติบโตของกำไรสุทธิปีนี้โตโดดเด่นเป็น 262% และปีหน้าโตต่อเนื่องอีก 15% เทียบช่วงเดียวกันของปีก่อน
คงคำแนะนำ ซื้อ ราคาหุ้นถือว่าถูก P/E และ P/BV ปี 60 เพียง 6.2 และ 0.4 เท่า ตามลำดับ ราคาพื้นฐานที่ 1.82 บาท ประเมินด้วย P/E ปี 60 ที่ 8 เท่า ราคาปิดมีส่วนเพิ่มอีก 30% ผนวกกับปันผลปี 60 อัตราผลตอบแทน 6.5%